Bill Mumy

Charles William «Bill» Mumy jr. (født 1. februar 1954 i San Gabriel i California) er en amerikansk skuespiller. Han er mest kjent for sine hovedroller i serier som «Will Robinson» i Lost in Space og i Babylon 5, der han spiller rollefiguren Lennier, assistenten til ambassadør «Delenn» på romstasjonen Babylon 5.

 Bakgrunn 
 Tidlig liv og familie 
Mumy ble født og vokste opp i San Gabriel i California, som sønn av Muriel Gertrude Gould og Charles William Mumy, Sr., en kvegfarmer.filmreference.com: Bill Mumy Ulik mange andre barneskuespillere, ble Mumy skuespiller fordi han ville det, og foreldrene hans sørget for at han vokste opp skikkelig, trass i jobben. Hans far investerte sønnens inntekter, og han unngikk derfor problemene som andre unge skuespillere, for eksempel Charles Herbert, fikk i denne perioden.

 Personlig liv 
Mumy bor for tiden i Hollywood Hills i California, sammen med sin kone Eileen og deres to barn, som begge også er skuespillere: Seth og Liliana.

 Karriere 
 Fjernsynskarriere 
Mumy er godt kjent for sin rolle i den opprinnelige The Twilight Zone fra 1959 og utover, spesielt i episoden «It's a Good Life», der han spiller et mektig og ondskapsfullt barn Anthony som fullstendig dominerer og terroriserer sin by. Han spilte senere en voksen utgave av Anthony, der datteren hans Liliana Mumy hadde tilsvarende krefter, i den andre utgaven av serien The Twilight Zone.

Mumy er kanskje best kjent for sine roller som Will Robinson i science fiction-serien Lost in Space, og som assistenten «Lennier» i Babylon 5, der Mumy fikk rosende kritikk fra mange fans for sitt skuespill. 

 Babylon 5 
Innledningsvis var rollefiguren Lennier en snill, intelligent og naiv person som tjener den minbarske ambassadøren Delenn ut av genuin beundring, men blir etterhvert forelsket i Delenn, men må undertrykke sine følelser, da han ser på seg selv som en for dårlig partner for Delenn. Han skjønner at Delenn har en større skjebne foran seg som inkluderer John Sheridan, og ikke han selv. Han begynner å vise mere av sin mørke side, og viser etterhvert også sine følelser for Delenn, hans normale snillhet og ro blir byttet ut med sinne og misunnelse mot Delenn sin kjærlighet til en annen, noe som etterhvert fører til at Lennier forræder Sheridan ved å forlate han i fare. Når Sheridan blir reddet bare øyeblikk senere, har «Lennier» reist sin vei, skamfull over det han har gjort.

 Etter B5 
Mumy spilte også i en episode av den kritikerroste serien Star Trek: Deep Space Nine. Der han for en gang skyld spilte en menneskelig rolle som assisterer Ezri Dax i å bruke skjulte Dominion miner mot en invaderende hær av «Jem'hadar».

Mumys mest nylige roller er i en episode av Crossing Jordan og science fiction-filmen A.I. Assault.

 Stemme og forteller 
Mumy har vært med i over 50 episoder av Arts & Entertainment Channels serie Biography og vært programleder og forteller på flere dokumentarer og spesialprogrammer for A & E, Animal Planet, The Sci Fi Channel og E!. Hans stemme kan også bli hørt på animerte serier som Ren and Stimpy, Scooby Doo, Batman: The Animated Series, Steven Spielbergs Animaniacs, Little Wizard Adventures, The Oz Kids og Disneys Buzz Lightyear of Star Command. Han bidrar også med stemmen sin på flere reklamer for selskap som Farmers Insurance Group, Ford, Bud Ice, Blockbuster, Twix, Oscar Mayer og McDonald's.

 Musikk karriere 
Mumy er en etablert musiker som spiller gitar, bass, Keyboard, banjo, mandolin, munnspill og trommer. Mumy har spilt inn og skrevet sanger for America, turnert med Shaun Cassidy, og spilt i Rick Springfields band i filmen Hard to Hold. Han skapte også bandet The Be Five sammen med andre skuespillere fra Babylon 5. 

Mumy har sluppet flere soloalbum, inklusive Dying To Be Heard, In The Current, Pandora's Box, After Dreams Come True, Los Angeles Times og Ghosts i tillegg til 9 andre album sammen med sin partner Robert Haimer som Barnes and Barnes. Deres mest berømte hit er sangen «Fish Heads» som ble utnevnt som en av de 100 beste videoene noensinne av Rolling Stone magazine.

 Utvalgt filmografi 
 2006 – A.I. Assault, tv-film
 2006 – Crossing Jordan, tv-serie 1 episode
 1998 – Star Trek: Deep Space Nine, tv-serie 1 episode
 1994–1998 – Babylon 5, tv-serie 73 episoder
 1991–1991 – Superboy, tv-serie 3 episoder
 1988 – Matlock, tv-serie 1 episode
 1973 – Papillion, film
 1965–1968 – Lost in Space, tv-serie 84 episoder
 1962–1964 – Disneyland, tv-serie 4 episoder
 1961–1963 – The Twilight Zone, tv-serie 3 episoder
 1963 – Empire, tv-serie 1 episode
 1962 – Dr. Kildare, tv-serie 1 episode
 1960–1961 – Letter to Loretta, tv-serie 2 episoder
 1960 – National Velvet, tv-serie 1 episode

 Referanser 

 Eksterne lenker 





Kategori:Skuespillere fra USA
Kategori:Musikere fra USA
Kategori:Personer fra San Gabriel i California